Logo, company name

Description automatically generated

# Ξεκινάμε με ασφάλεια την άθληση μας, το μήνυμα ΚΟΑ και Υπουργείου Υγείας

Ξεκινάμε με ασφάλεια την άθληση μας,  
το μήνυμα ΚΟΑ και Υπουργείου Υγείας  
  
«Ξεκινάμε με ασφάλεια την άθληση μας», αυτό το μήνυμα δόθηκε στη δημοσιογραφική διάσκεψη που διοργάνωσε ο Κυπριακός Οργανισμός Αθλητισμού σε συνεργασία με το Υπουργείο Υγείας την Παρασκευή 12 Φεβρουαρίου 2021, στην αίθουσα εκδηλώσεων του ΚΟΑ και μεταδόθηκε ζωντανά μέσω live streaming από τη σελίδα του Οργανισμού στο Facebook.  
  
Στη διάσκεψη παρέστησαν και μίλησαν ο Πρόεδρος του ΚΟΑ Ανδρέας Μιχαηλίδης, η Γενική Διευθύντρια Μαίρη Χαραλάμπους Παπαμιλτιάδη, η Σύμβουλος του Υπουργού Υγείας Δρ. Ζωή Δωροθέα Πανά και ο  Αναπληρωτής Προϊστάμενος Υγειονομικών Υπηρεσιών του Υπουργείου Υγείας Ηρόδοτος Ηροδότου.  
  
Στην εισαγωγική του ομιλία ο Πρόεδρος του ΚΟΑ τόνισε και τα εξής: «Μεγάλο πλήγμα από την πανδημία υπέστη και ο αθλητισμός, στερώντας από τον καθένα μας την άθληση, τη θέαση και ότι άλλο καλό μάς προσφέρει. Καθημερινό μέλημα μας είναι να επανέλθει ο αθλητισμός δυναμικά ξανά στη ζωή μας.  Έχουμε την υποχρέωση να βρούμε τρόπους να επαναφέρουμε τον αθλητισμό σιγά – σιγά στην παλιά του μορφή. Για αυτό και είμαστε σε συνεχή επαφή με τους υπουργούς Υγείας και Παιδείας, κάνουμε εισηγήσεις και εκφράζουμε απόψεις. Επισημαίνω ωστόσο  ότι οι εισηγήσεις μας αξιολογούνται από τους καθ’ ύλην αρμόδιους, που είναι η Επιδημιολογική Ομάδα και οι τελικές αποφάσεις λαμβάνονται από αυτούς. Με την εκπόνηση των νέων διαταγμάτων και πρωτοκόλλων, πρέπει να ακολουθήσουμε πιστά και ευλαβικά τις αποφάσεις για να μπορέσουμε να συνεχίσουμε την αθλητική μας ζωή. Στα πλαίσια του προγραμματισμού για επανεκκίνηση της αθλητικής δραστηριότητας στην Κύπρο, εντάσσεται και η σημερινή δημοσιογραφική διάσκεψη του ΚΟΑ και των Επιστημόνων του Υπουργείου Υγείας. Ο ΚΟΑ στον τομέα ελέγχου των πρωτοκόλλων και διαταγμάτων θα έχει καθοριστική συμμετοχή και συμβολή.  
  
Η Δρα Ζωή Δωροθέα Πανά, επεξήγησε τους τρόπους το πως μπορεί να επανεκκίνησή ο αθλητισμός  με ασφάλεια, κάνοντας ιδιαίτερη έκκληση στους αθλητές να εφαρμόζουν πιστά και ασφάλεια τις οδηγίες για τα πρωτόκολλα που εκδίδονται.  
  
Ο κ. Ηροδότου από την πλευρά του αναφέρθηκε στις αποφάσεις του Υπουργείου Υγείας για την υποβολή των αθλουμένων σε τέστ αντιγόνου (rapid test), για να ασχολούνται απρόσκοπτα στις αθλητικές τους δραστηριότητες.  
  
Η Γενική Διευθύντρια του ΚΟΑ, η οποία έχει την ευθύνη για τη συνεχή επικοινωνία και συντονισμό με τους αρμόδιους Κρατικούς Φορείς για τη σταδιακή επανεκκίνηση του αθλητισμού εν μέσω πανδημίας, μίλησε για τη σωστή επιτήρηση των διαταγμάτων, τομέας στον οποίο ο ΚΟΑ θα παίξει σημαντικό ρόλο, ούτως ώστε να μπούμε αποφασιστικά και με ασφάλεια στο σύνολο των αθλητικών δραστηριοτήτων.  
  
Η διάσκεψη τύπου ζωντανά:   
  
  https://mega.nz/file/KoQ1RS6I#veT5w3dBrn5wB4PVs0P3G5apgxM2qqN43vnYZUyG9XQ